**ΚΕΙΜΕΝΟ ΑΥΤΕΝΕΡΓΕΙΑΣ 14ης ΕΝΟΤΗΤΑΣ – ΑΣΚΗΣΕΙΣ (σελ. 136)**

**Μετάφραση**

Στην ευθεία όμως πρέπει να ιππεύει κάποιος γρήγορα. Διότι έτσι η βουλή θα κοιτάζει με θαυμασμό την ασφάλεια και την επιδεξιότητα (του ιππέα). Στις πορείες όμως πρέπει πάντα ο ίππαρχος (ο διοικητής του ιππικού) να προνοεί να αναπαύει τις πλάτες των αλόγων, να αναπαύει τους ιππείς από την πεζοπορία, αφήνοντας τους ιππείς του να ιππεύσουν με μέτρο από τη μια και βαδίζοντας (ο ίδιος) με τα πόδια με μέτρο από την άλλη. Αν σκέφτεσαι το μέτρο, δε μπορείς να κάνεις λάθος. Διότι ο καθένας από μόνος του αποτελεί το μέτρο τού να μην κουράσει υπερβολικά τους ιππείς απαρατήρητα (χωρίς να το καταλάβει). Όταν όμως προχωράς προς μια κατεύθυνση, ενώ είναι αβέβαιο αν θα συναντήσεις εχθρούς, πρέπει να ξεκουράζεις τα σώματα του ιππικού το ένα μετά το άλλο. Διότι θα ήταν δυσάρεστο, αν οι εχθροί πλησίαζαν τη στιγμή που όλοι έχουν ξεκαβαλικέψει. Και αν πορεύεσαι μέσα από στενούς δρόμους, πρέπει με μια εντολή να προηγείσαι, οδηγώντας το ιππικό σε όρθια γραμμή (δηλ. σε στήλη, και όχι σε ευρύ μέτωπο). Αν αντίθετα συναντάς πλατείς δρόμους, με πρόσταγμα πάλι πρέπει να διαπλατύνεις το μέτωπο του καθενός σώματος του ιππικού χωριστά. Όταν τελικά φτάνετε στην πεδιάδα, όλα τα σώματα σε γραμμή μάχης (σε αναπτυγμένη παράταξη) …… Δηλαδή είναι καλό να τα κάνετε αυτά και για εξάσκηση και για να διασχίζετε πιο ευχάριστα τους δρόμους, διαφοροποιώντας τις πορείες με τις ιππικές διατάξεις μάχης.

**Λεξιλόγιο**

**ἐλαύνω**: ιππεύω

**ἕδρα**: τοῦ ἵππου, η πλάτη του αλόγου, πάνω στη οποία κάθεται ο αναβάτης, αυτός που το ιππεύει

**ὀχέω**: λέγεται για στρατηγό, αφήνω τους άντρες μου να ιππεύσουν

**ἐννοέω –ῶ**: με γεν., σκέφτομαι, συλλογίζομαι κάτι

**ἄδηλος**-**ον**: απόλ. ἄδηλον ὄν, με το να είναι αβέβαιο

**φυλή**: διαίρεση στο στρατό που αποτελείται από μια φυλή// σώμα ιππικού

**ἡγητέον**, ρημ. επίθ. του ἡγέομαι, αυτό που πρέπει να προηγείται

**κέρας**: πτέρυγα στρατεύματος ή στόλου

**Ασκήσεις**

1. Να γίνει χρονική αντικατάσταση των παρακάτω τύπων: ἁμαρτάνοις, λαθεῖν, καταβεβηκόσι.
2. Να γίνει εγκλιτική αντικατάσταση των παρακάτω τύπων: ἐντεύξῃ, ἀφικνῆσθε
3. Να κλιθεί το ουσιαστικό **κέρας** σε ενικό και πληθυντικό. (δες γραμματική)
4. Να κλιθεί η οριστική μέλλοντα του ρήματος έλαύνω.
5. **όχοῦντα**: Να κλιθεί ο τύπος της μετοχής εκεί που βρίσκεται σε ενικό και πληθυντικό.
6. Να γραφούν τα παραθετικά των παρακάτω επιθέτων /επιρρημάτων: ταχύ, άσφαλές, μέτριον, ἥδιον.
7. Να γραφούν οι παρακάτω τύποι στον αντίθετο αριθμό:

|  |  |  |
| --- | --- | --- |
| 1 | άσφαλές |  |
| 2 | ἕκαστος |  |
| 3 | πᾶσι |  |
| 4 | παραγγέλσεως |  |
| 5 | φάλαγγος |  |
| 6 | τάξεσι |  |

1. Στην υποθετική μετοχή ἐννοῶν υπάρχει ένας λανθάνων υποθετικός λόγος. Να εντοπίσετε την απόδοση και στη συνέχεια να τρέψετε την υποθετική μετοχή σε υποθετική πρόταση.
2. Να εντοπίσετε τις δευτερεύουσες τελικές προτάσεις του κειμένου και να τις αναγνωρίσετε (χρήση-εισαγωγή-εκφορά -σημασία).